CELEX: 62017TN0107
Language: mt
Date: 2017-02-16 00:00:00
Title: Kawża T-107/17: Rikors ippreżentat fis-16 ta’ Frar 2017 – Steinhoff et vs BĊE

24.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/24
            
         Rikors ippreżentat fis-16 ta’ Frar 2017 – Steinhoff et vs BĊE
   (Kawża T-107/17)
   (2017/C 129/37)
   Lingwa tal-kawża: il-Ġermaniż
   
      Partijiet
   
   
      Rikorrenti: Frank Steinhoff (Hamburg, il-Ġermanja), Ewald Filbry (Dortmund, il-Ġermanja), Vereinigte Raiffeisenbanken Gräfenberg-Forchheim-Eschenau-Heroldsberg eG (Gräfenberg, il-Ġermanja), Werner Bäcker (Rodgau, il-Ġermanja), EMB Consulting SE (Mühltal, il-Ġermanja) (rappreżentanti: O. Hoepner, avukat)
   
      Konvenut: Il-Bank Ċentrali Ewropew
   
      Talbiet
   
   Ir-rikorrenti jitolbu li l-Qorti Ġenerali jogħġobha tikkundanna lill-konvenut iħallas l-ammonti li ġejjin, miżjuda rispettivament b’5 punti perċentwali lil hinn mir-rata bażika applikabbli fid-data tal-preżentata tar-rikors:
   
               —
            
            
               lill-ewwel rikorrent: EUR 314 000;
            
         
               —
            
            
               lit-tieni rikorrent: EUR 54 950;
            
         
               —
            
            
               lit-tielet rikorrenti: EUR 2 355 000;
            
         
               —
            
            
               lir-raba’ rikorrent: EUR 303 795;
            
         
               —
            
            
               lill-ħames rikorrenti: EUR 750 460
            
         
      Motivi u argumenti prinċipali
   
   Permezz ta’ dan ir-rikors għad-danni, ir-rikorrenti jallegaw li l-konvenut naqas milli jwettaq l-obbligi tiegħu billi naqas, fl-opinjoni tiegħu tas-17 ta’ Frar 2012 li tikkonċerna t-titoli maħruġa u ggarantiti mill-Istat Grieg (CON/2012/12), li jiġbed l-attenzjoni għall-illegalità tar-ristrutturazzjoni proposta tad-dejn pubbliku Grieg permezz ta’ skambju obbligatorju abbażi tal-Liġi Nru 4050/2012.
   Insostenn tar-rikors tagħhom, ir-rikorrenti jinvokaw erba’ motivi.
   
               1.
            
            
               L-ewwel motiv huwa bbażat fuq l-assenza ta’ riferiment għall-inammissibbiltà tar-ristrutturazzjoni obbligatorja fir-rigward tal-prinċipju ta’ pacta sunt servanda, sa fejn klawżoli ta’ reviżjoni ma jistgħux effettivament jiġu introdotti sussegwentement fil-bonds tal-Istat eżistenti.
            
         
               2.
            
            
               It-tieni motiv huwa bbażat fuq l-assenza ta’ konstatazzjoni ta’ effett ta’ esproprjazzjoni tal-abbozz ta’ liġi li qiegħed jiġi kkunsidrat mill-Greċja, li kien jipprevedi skambju obbligatorju, mingħajr l-istabbiliment ta’ kumpens adegwat fil-liġi stess, bi ksur tat-tieni sentenza tal-Artikolu 17(1) tal-Karta tad-Drittijiet Fundamentali tal-Unjoni Ewropea.
            
         
               3.
            
            
               It-tielet motiv huwa bbażat fuq l-assenza ta’ riferiment għal ksur tal-Artikolu 63 TFUE.
            
         
               4.
            
            
               Ir-raba’ motiv huwa bbażat fuq l-assenza ta’ riferiment għal ksur tal-Artikolu 124 TFUE.